Yelle

Yelle es a l'encòp lo pseudonim de la cantaira francesa d'origina bretona Julie Budet (nascuda lo 17 de genièr de 1983 a Saint-Brieuc en Bretanha) e lo nom del grop electro pop qu'a fondat en 2005 ambe son companh Jean-François Perrier (dich "Grand Marnier"). 

Yelle es estat descobèrt en 2005 sus las rets gràcias al tròç electro pop Je veux te voir, publicat jol format disc al mes d'agost de 2006. L'animator e umorista a la television francesa Michaël Youn convida alavetz lo grop sus l'album de Fatal Bazooka (son pròpri grop) : Julie Budet i interprèta en duò ambe el la cançon umoristica Parle à ma main, que foguèt una gròssa capitada en França fin 2007, quitament n°1.Fatal Bazooka feat. Yelle, Parle à ma main, meilleure position : n° 1 du Top Singles France, entré dans le Top le 03/12/2007 https://www.chartsinfrance.net/Yelle/Parle-a-ma-main-sc6434.html 

Lo primièr album de Yelle, entitolat Pop Up, es publicat lo 3 de setembre de 2007, en plena mòda tecktonik en França. Conten en particular una represa de la cançon À caus' des garçons del duò femenin del meteis nom. Dins aquel contèxt, la version tecktonik d'aquela represa obten mai de resson que la version originala de l'album de Yelle, e ven quitament l'un dels títols emblematics de la dicha mòda tecktonik en França.Yelle, À Cause Des Garçons, meilleure position : n° 11 du Top Singles, entré dans le Top le 24/12/2007 https://www.chartsinfrance.net/Yelle/A-cause-des-garcons-s6454.html

Una novèla version de Je veux te voir es tornarmai publicada ambe succès en 2008.Yelle, Je Veux Te Voir (remixes 2008), meilleure position : n° 4 du Top Singles France, entré dans le Top le 07/04/2008 https://www.chartsinfrance.net/Yelle/Je-veux-te-voir-s6526.html 

Discografia
 2007 : Pop-up
 2011 : Safari Disco Club
 2014 : Complètement fou
 2020 : L’Ère du Verseau

Referéncias

Categoria:Cantaira francesa
Categoria:Naissença en 1983
Categoria:Grop de musica dels ans 2000
Categoria:Cantaira e cantaire dels ans 2000
Categoria:musica electronica
Categoria:Musica electronica dels ans 2000
categoria:house
Categoria:tecktonik